Deur Malherbe Nienaber 11 Augustus 2018 07:11
Dit sal Saterdag mooiweer en koud wees oor die grootste deel van die land.
Gedeeltelik bewolkte weer behoort die oggend oor die Oos-Kaap voor te kom en teen die middag oor die Wes-Kaap en suidweste van die Noord-Kaap.
Die Suid-Afrikaanse Weerdiens het Vrydag ook gewaarsku teen hoë deinings van selfs meer as 6 m wat tussen Oos-Londen en Richardsbaai kan voorkom. Dit behoort teen laatoggend op te klaar.
’n Satellietfoto van die Suid-Afrikaanse Weerdiens wys digte wolke oor die suidooste en noordoostelike dele van die land teen vroeg Vrydagmiddag, met sneeu wat in Lesotho opgemerk is. Teen Saterdag word mooiweer oor meeste van die land verwag.Foto: @SAWeatherService
Sonnige weer met koel temperature word oor die grootste deel van die provinsie verwag, met maksimum temperature wat meestal onder 20 °C sal wees.
Vir Johannesburg word ’n maksimum van 16 °C voorspel en ’n minimum van net 3 °C. Vir Pretoria word ’n maksimum van 18 °C voorspel.
Mooiweer word verwag, met minimum temperature wat tot onder vriespunt kan daal.
’n Maksimum van 19 °C word vir Mahikeng voorspel en 17 °C vir Potchefstroom.
Temperature kan daal tot -4 °C in Taung en -1 °C in Potchefstroom.
Sonnige weer en maksimum temperature van net bo 20 °C word verwag.
’n Maksimum van 20 °C word vir Polokwane voorspel.
Mooiweer veral in die ooste van die provinsie. In die westelike dele kan minimum temperature tot by vriespunt daal.
Vir Mbombela word ’n maksimum van 21 °C voorspel.
Sonnige, maar koue weer word verwag oor die grootste deel van die provinsie, met minimum temperature van so laag as -5 °C.
Vir Bloemfontein word ’n maksimum van 14 °C voorspel en ’n minimum van -4 °C.
Temperature kan tot -5 °C op Aliwal-Noord daal.
Ryp kan die oggend oor die binneland voorkom, terwyl mooiweer oor die grootste deel van die provinsie verwag word. Gedeeltelik bewolkte weer word teen die middag oor die suidweste by Calvinia en Sutherland verwag.
’n Maksimum van 16 °C word vir Kimberley voorspel en ’n minimum van -5 °C.
Temperature kan ook tot -3 °C in Sutherland en -2 °C in De Aar daal.
Mooiweer met maksimum temperature rondom 20 °C word oor die grootste deel van die provinsie verwag, met gedeeltelik bewolkte weer teen die middag. ’n Matige noordwestewind word op plekke verwag en dit kan tot 40 km/h in Beaufort-Wes, Laingsburg en Worcester bereik.
Ryp kan die oggend ook oor die binneland voorkom.
Vir Kaapstad is ’n maksimum van 18 °C voorspel en 21 °C in George.
Gedeeltelik bewolkte weer en mis word in die oggend veral oor die binneland verwag, met mooiweer oor die grootste deel van die provinsie teen die middag.
’n Maksimum van 19 °C word vir Port Elizabeth voorspel.
Temperature kan tot -1 °C in Cradock en 0 °C in Queenstown daal.
Mooiweer word oor die grootstge deel van die provinsie verwag, met gedeeltelik bewolkte weer en mis die oggend oor die noordelike binneland.
Vir Durban en Richardsbaai word ’n maksimum van 20 °C voorspel.
In Kokstad kan temperature tot -3 °C daal.